Ribe Stifts Adresseaviser, 1847-06-08
J Løverdags er i Kriminal- og Politiretten paadømt en Sag, hvorunder Cand phil. C. Ploug og forhenv. Redakteur af Bladet Fædrelandet, C. F. Reizel, ifølge det Kgl. Danske Kancellies Skrivelse, af 13 Aug. f. A. tiltaltes for at have søgt at opvække Utilfredshed og Misnøie med vor Forfatning og Regeringen, samt at fremkalde Bestræbelser for at faae Forfatningen forandret, Candidat Ploug, ved at have ved Skamlingsbankfesten den 3. August f. A. holdt og senere til bemeldte Blad meddeelt en i sammes Nr. 186 for Fredagen den 7. Aug, indrykket Tale, og C. F. Reitzel ved at have optaget denne Tale i fornævnte af ham redigerede Blad, og er i denne Sag saaledes kjendt for Ret: Tiltalte, Cand.phil. C. Ploug bør for Actors Tiltale i denne Sag fri at være. Tiltalte, forhenværende Redakteur af Bladet Fædrelandet. C. F. Reitzel, bør til Kjøbenhavns Fattigvæsens Hovedkasse bøde to Hundrede Rigsbankdaler samt være den ved Fordn. 27. Septb. 1799 § 20 anordnede Censur undergiven i to Aar. De Tiltalte tilsvare hvert for sit Vedkommende alle af Actionen flydende Omkostninger og deriblandt hver det Halve af Actor, Prokurator Petersens Salair, 10 Rbd. (B. T.)J "Flyveposten Nr. 124 for 2. de findes indrykket, at der hos et Vartouslem, som den 31. f. M. havde druknet sig, var blevet fundet et Brev, hvoraf det viste sig, at han havde taget Livet af sig selv af Fortvivlelse over, at han og hans gamle Ægtefælle manglede det Nødvendige til Livets Ophold, hvilket Jnserat derefter er blevet optaget i et andet Blad. Det Usande i dette Referat og Anledningen til det begaaede Selvmord vil være indlysende af nedenstaaende efter fornævnte Vartouslem forefundne Brev, dateret Dagen for Selvmordet, der er meddeelt Red. i Gjen part, med Udeladelse af nogle Familieanliggender, som ikke egne sig til Offentliggjørelse. Brevet lyder saaledes: Kjøbenhavn den 30. Mai 1847. Kjære Datter. Med disse Linier siger jeg Dig mit sidste Levvel; jeg beder Dig, at Du ikke sørger for meget over, at jeg har forladt denne Verden. Wartou har været mig et ubehageligt Opholdsted, der er ikke andet end Bagtalelse og Misundelse. De sidste to Maaneder har jeg aldeles været sygelig, og saa mange Ubehageligheder. N. N. og N. N. (2 navngivne Vartouslemmer) de to har været mine bittreste Fjender. Jeg har havt mangen bitter Time i Borgestuen med Spidser og Gloser. Jeg har længe havt i Sinde at gjøre Ende paa min ulykkelige Tilværelse; jeg er kommen i Misforstaaelse med N. N., saa at den Smule Arbeide er holdt op for mig hos ham; det slog nu Hovedet paa Sømmet, da jeg ingen fortrolig Sjæl har og kan raadføre mig med i min fortvivlede Stilling, jeg vandrer immer ensom og forladt omkring, for at forslaae min Tungsindighed. Hermed sender jeg Dig 1 Rbd. i Anledning af din Geburtsdag; anvend den vel. Jeg har havt den fra April; et Par Gange har jeg været nødt til at bytte den, men jeg redder den heel. Dette er nu den sidste Geburtsdagsgave at jeg giver Dig. - Hils Moder og slig hende, at hun ikke maa tale om at jeg har havt det Par Skilling, hun har ligeledes 1 Rbd., faaer Dedet at vide forlange De dem. - Bed Moder at hun vil give Dig min Pengepung med min lille 4 s., der er indeni. Vær hilset mange Gange fra Din Fader. Levvel. (B. T.)